মায়ের সঙ্গেই নিয়ম মেনে কীর্তনের আগমন ঘটে প্রতিবার। ষষ্ঠীর সকাল থেকে এলাকার ছেলে-বুড়োরা অপেক্ষায় থাকে। কখন দেখা যাবে কালু ডাকাতকে! সারা বছর ট্রেনে-বাসে ভিন রাজ্যে বহুরূপী সেজে রুজি রোজগার করেন কীর্তন। তবে পুজোর পাঁচটা দিন নিজের এলাকায় না ফিরলে তাঁর চলে না। আসানসোলের জগৎডিহি গ্রামেই তাঁর জন্ম। কোলিয়ারি অধ্যুষিত বর্ধিষ্ণু গ্রামগুলিতে কীর্তনকে দেখা যায় শুধুমাত্র পুজোর পাঁচ দিন।